13 องค์กรสุขภาพ รุกจัดระบบลดอัตราตายติดเชื้อในกระแสเลือดรุนแรง
การประชุมวันภาวะติดเชื้อในกระแสเลือดโลก รุกจัดระบบลดอัตราตายติดเชื้อในกระแสเลือดรุนแรง โดย 13 องค์กร เผยข้อมูลปี 57 พบอัตราผู้ป่วยอัตรารอดชีวิตร้อยละ 60 ชี้เป็นแนวโน้มที่ดีเมื่อวันที่ 10 ก.ย.ที่ผ่านมา ที่ศูนย์ประชุม อิมแพค เมืองทองธานี กรุงเทพฯ นพ.อนุวัฒน์ ศุภชุติกุล ผู้อำนวยการสถาบันรับรองคุณภาพสถานพยาบาล (องค์การมหาชน) หรือ สรพ. เป็นประธานพิธีเปิดการประชุมวันภาวะติดเชื้อในกระแสเลือดโลก การดูแลการติดเชื้อในกระแสเลือดแบบองค์รวม การเรียนรูจากทฤษฎีสู่การปฏิบัติ หรือ World Sepsis Day (WSD) Thailand 2015 Holistic View of Sepsis Care : Learning form Theory and Practice เป็นการจัดประชุมต่อเนื่องปีที่ 3 โดยความร่วมมือระหว่าง 13 องค์กรด้านสุขภาพ อาทิ สมาคมเวชบำบัดวิกฤตแห่งประเทศไทย สถาบันรับรองคุณภาพสถานพยาบาล (องค์กรมหาชน) กระทรวงสาธารณสุข และสำนักงานหลักประกันสุขภาพแห่งชาติ มีวัตถุประสงค์เพื่อแลกเปลี่ยนเรียนรู้สถานการณ์การติดเชื้อในกระแสโลหิตแบบรุนแรง เพื่อนำไปสู่การพัฒนาระบบการดูแลผู้ป่วยร่วมกันและเป็นไปตามมาตรฐานเพื่อลดอัตราการตายในผู้ป่วยจากภาวะการติดเชื้อในกระแสโลหิตแบบรุนแรงนี้นพ.อนุวัฒน์ กล่าวว่า การจัดประชุมครั้งนี้ เป็นสัญลักษณ์เพื่อเชื่อมต่อสังคมไทยกับสังคมโลกซึ่งได้ให้ความสำคัญต่อปัญหาการติดเชื้อในกระแสโลหิตแบบรุนแรง โดยกำหนดวันที่ 13 ก.ย. ของทุกปีเป็นวันภาวะติดเชื้อในกระแสเลือดโลก ซึ่งประเทศไทยได้ให้ความสำคัญต่อปัญหานี้ด้วยเช่นกัน ทั้งนี้ความเป็นมาของการประชุมนี้เกิดจากกลุ่มบุคลากรทางการแพทย์ผู้ดูแลผู้ป่วยวิกฤติต่างเห็นปัญหา เพราะอดีตผู้ป่วยติดเชื้อในกระแสโลหิตรุนแรงถือเป็นกลุ่มผู้ป่วยที่หมดหวัง โดยเฉพาะผู้ป่วยที่มีภาวะช็อกแล้ว จึงได้ร่วมกันทำงานเพื่อหาวิธีดูแลผู้ป่วยกลุ่มนี้อย่างดีที่สุด ทั้งการป้องกันและรักษานพ.อนุวัฒน์ กล่าวด้วยว่า ก่อนหน้านี้การดูแลผู้ป่วยติดเชื้อในกระแสโลหิตรุนแรง แต่เดิมเป็นการนำเวชปฏิบัติการดูแลผู้ป่วยจากต่างประเทศมาใช้กับผู้ป่วยในประเทศ แต่ต่อมาได้มีการปรับและจัดทำเวชปฏิบัติดูแลผู้ป่วยกลุ่มนี้ที่เหมาะสมกับผู้ป่วยในประเทศเอง จนเกิดการเชื่อมต่อระหว่างบุคลากรวิชาชีพและองค์กรวิชาชีพ และขยายไปยังโรงพยาบาลในทุกระดับ ประกอบกับการทำงานร่วมกับ สปสช. ทำให้มีการขยายการนำแนวเวชปฏิบัติไปใช้ และเกิดการต่อยอดพัฒนาองค์ความรู้ ปัจจุบันมีโรงพยาบาล 150 แห่งที่ได้เข้าร่วมเฝ้าระวังผู้ป่วยติดเชื้อในกระแสโลหิตรุนแรงและร่วมส่งข้อมูลและเฝ้าระวังจากความร่วมมือการส่งข้อมูลของโรงพยาบาล 150 แห่ง ทำให้ทราบว่าจากแนวเวชปฏิบัติที่ดำเนินการอยู่นี้ ทำให้มีอัตราการรอดชีวิตของผู้ป่วยจากภาวะติดเชื้อในกระแสโลหิตรุนแรงอยู่ที่ร้อยละ 60 นับเป็นข้อมูลใหม่ เพราะในอดีตไม่เคยมีการจัดเก็บเป็นภาพรวมระดับประเทศมาก่อน เพียงแต่มีการจัดเก็บเฉพาะโรงพยาบาลเท่านั้น ซึ่งบางแห่งมีอัตราการเสียชีวิตหลังติดเชื้อสูงถึงร้อยละ 70 นับเป็นจุดเริ่มต้นที่ดีและนำไปสู่การตั้งเป้าหมายการลดอัตราการเสียชีวิตในแต่ละปีต่อไป นพ.อนุวัฒน์ กล่าวด้าน รศ.นพ.ไชยรัตน์ เพิ่มพิกุล ผู้แทนสมาคมเวชบำบัดวิกฤตแห่งประเทศไทย กล่าวว่า ปัญหาการติดเชื้อในกระแสโลหิตรุนแรงเป็นปัญหาสำคัญระบบสุขภาพประเทศไทยและทั่วโลก จึงเป็นที่มาของวันภาวะติดเชื้อในกระแสเลือดโลกโดยทั่วโลกต่างให้ความสำคัญ และได้มีการสนับสนุนการจัดองค์ความรู้รวมถึงการเผยแพร่เพื่อให้มีการดูแลรักษาพยาบาลผู้ป่วยกลุ่มนี้อย่างดีที่สุด สำหรับการจัดประชุมภาวะติดเชื้อในกระแสเลือดโลกในประเทศไทยนี้ ได้เริ่มจัดครั้งแรกในปี 2556 และปีนี้เป็นการจัดประชุมต่อเนื่องเป็นปีที่ 3 แล้ว และจากความร่วมมือของโรงพยาบาล 150 แห่งที่ได้เข้าร่วมเฝ้าระวังและดูแลผู้ป่วยติดเชื้อในกระแสโลหิตรุนแรง ในปี 2557 ได้รายงานผู้ป่วยที่มีภาวะติดเชื้อในกระแสโลหิตรุนแรง 40673 ราย ในจำนวนนี้รอดชีวิต 24508 ราย นับเป็นแนวโน้มที่ดี ซึ่งปีต่อไปน่าจะสามารถลดอัตราการเสียชีวิตได้ดีกว่านี้ จากการปรับเวชปฏิบัติในการดูแลผู้ป่วยที่ได้จากประสบการณ์และการเรียนรู้ของผู้ปฏิบัติงานต่อไปขณะที่ นพ.ภูวนนท์ เอี่ยมจันทน์ ผู้อำนวยการ สปสช. เขต 2 พิษณุโลก กล่าวว่า จากการนำเสนอข้อมูลการเสียชีวิตของผู้ป่วยในโรงพยาบาลที่ผ่านมา ปัญหาการติดเชื้อในกระแสโลหิตสูงเป็นอันดับแรกและต่อเนื่อง ส่วนใหญ่เป็นผู้ป่วยสูงอายุและเด็ก จนกระทั่งในปี 2555 จึงได้เริ่มมีการพัฒนาแนวทางแก้ปัญหาระดับเขต และต่อมาในปี 2556 จึงจัดประชุมเพื่อพัฒนาแนวทางแก้ปัญหาระดับประเทศ จากข้อมูล สปสช. พบว่า เฉพาะพื้นที่เขต สปสช. ที่ครอบคลุม 5 จังหวัด มีประชากรไม่เกิน 3 ล้านคน ในปี 2556 มีผู้ป่วยเสียชีวิตจากภาวะติดเชื้อในกระแสโลหิตรุนแรงสูงถึง 600 ราย ปี 2557 เสียชีวิต 700 ราย แต่ในปี 2558 เชื่อว่าจะลดลง ทั้งนี้เกิดจากความร่วมมือของทุกภาคส่วนที่ต่างช่วยกัน ไม่ว่าจะเป็นการให้ความรู้ การจัดระบบดูแลรวดเร็ว การเฝ้าระวังต่อเนื่อง รวมไปถึงการป้องกัน ที่ต้องทำกันอย่างเป็นระบบทั้งนี้ นอกจาองค์กรที่ร่วมจัดการประชุมข้างต้นแล้ว ยังมี สมาคมโรคติดเชื้อแห่งประเทศไทย สมาคมเวชศสตร์ฉุกเฉินแห่งประเทศไทย สมาคมอุรเวชช์แห่ประเทศไทย สภาการพยาบาล สถาบันการแพทย์ฉุกเฉิน ชรมโรคระบบหายใจและเวชบำบัดวิกฤตในเด็กแห่งประเทศไทย ราชวิทยาลัยศัลยแพทย์แห่งประเทศไทย ราชวิทยาลัยอายุรแพทย์แห่งประเทศไทย และราชวิทยาลัยกุมารแพทย์แห่งประเทศไทย ซึ่งได้ร่วมมือจัดการประชุมในครั้งนี้ 
การประชุมวันภาวะติดเชื้อในกระแสเลือดโลก รุกจัดระบบลดอัตราตายติดเชื้อในกระแสเลือดรุนแรง โดย 13 องค์กร เผยข้อมูลปี 57 พบอัตราผู้ป่วยอัตรารอดชีวิตร้อยละ 60 ชี้เป็นแนวโน้มที่ดี เมื่อวันที่ 10
ภาวะติดเชื้อในกระแสเลือด,ภูวนนท์ เอี่ยมจันทน์,สถาบันรับรองคุณภาพสถานพยาบาล,สปสช.,อนุวัฒน์ ศุภชุติกุล,ไชยรัตน์ เพิ่มพิกุล